મારે માટે મહિલા અધિકારી નીચે કામ કરવાંનો એ સર્વપ્રથમ અનુભવ હતો. એ દિવસેજ સાંજ થતાં થતાં પુરુષ સહજ અહં ઘવાયાથી થોડા ટકરાવની સ્થિતિનું નિર્માણ થયું હતું. રાજેશ્વરી મેડમે ત્યાર બાદનાં દિવસો દમિયાન મારાં અને અન્ય નૌસૈનિકો સમક્ષ કઈ પ્રકારની જોહુકમી કે પોતાના અધિકારી પદનો પાવર દેખાડ્યા વગર પોતાના નોલેજ, ટીમ વર્ક, પ્રોફેશનલ કન્ડકટ વડે પોતાને અમારાં કમાન્ડર તરીકે પ્રસ્થાપિત કર્યાં તે પ્રશંશનીય છે.